KÚPNA ZMLUVA

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

medzi:

**1. Kupujúcim:**

Názov: **Slovenská agentúra životného prostredia**

Sídlo: Tajovského 28, 975 90 Banská Bystrica

IČO: 00 626 031

DIČ: 2021125821

IČ DPH: SK2021125821

Bankové spojenie: Štátna pokladnica SR

IBAN: SK37 8180 0000 0070 0038 9214

SK15 8180 0000 0070 0038 9222

Kontaktná osoba: RNDr. Marek Andel, vedúci odboru prevádzky IT,

e-mail: [marek.andel@sazp.sk](mailto:marek.andel@sazp.sk), tel: +421 907 722 337

Zastúpený: **PhDr. Juraj Moravčík**, generálny riaditeľ

(ďalej len „**kupujúci**“)

a

**2. Predávajúcim:**

Názov:

Sídlo:

IČO:

DIČ:

IČ DPH:

Bankové spojenie:

IBAN:

Zapísaný: v Obchodnom registri Okresného súdu *[doplní uchádzač]*, oddiel: *[doplní uchádzač],* vložka číslo: *[doplní uchádzač]*

Kontaktná osoba:

Zastúpený:

(ďalej len „**predávajúci**“)

(kupujúci a predávajúci spolu ďalej len „**zmluvné strany**“ a jednotlivo len „**zmluvná strana**“)

**Článok I.**

**Úvodné ustanovenia**

1. Zmluvné strany uzatvárajú túto zmluvu v súlade s výsledkom postupu zadávania zákazky „**Hardvér Living Lab Dropie**“ (ďalej len „Súťaž“) v rámci dynamického nákupného systému s názvom *Centrálne obstarávanie zariadení IKT s nízkym negatívnym vplyvom na životné prostredie*, zriaďovaného postupom užšej súťaže ktorá bola vyhlásená zverejnením Oznámenia o vyhlásení verejného obstarávania č. 95/2021 dňa 26.04.2021 pod značkou 21327 – MUT a v Úradnom vestníku Európskej únie dňa 23.04.2021 pod značkou 2021/S 079-200314 (ďalej len „DNS“ alebo aj „Verejné obstarávanie“) a ktorý bol zriadený v súlade s ust. § 60 ods. 9 ZVO v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „Zákon o verejnom obstarávaní").
2. Kupujúci uzatvára zmluvu s predávajúcim v súlade s výsledkom vyhodnotenia ponúk, na základe ktorého ponuka predložená predávajúcim bola vyhodnotená ako úspešná.
3. Predávajúci berie na vedomie, že predmet zmluvy je financovaný z projektu Living Lab 2322 financovaného z Grantov EHP/Nórskych grantov a štátneho rozpočtu Slovenskej republiky.

**Článok II.**

**Predmet zmluvy**

1. Predmetom tejto zmluvy je záväzok predávajúceho dodať kupujúcemu hardvér s príslušenstvom (ďalej len „**tovar**" alebo „**predmet zmluvy**“) v súlade s Prílohou č.1- Opis predmetu zákazky (ďalej len „príloha č. 1“) a záväzok kupujúceho tovar prevziať a zaplatiť za neho predávajúcemu kúpnu cenu.
2. Predávajúci sa na základe tejto zmluvy a v rozsahu v nej vymedzenom zaväzuje dodať tovar   
   a všetky s ním súvisiace plnenia aj v súlade s Prílohou č. 2 - Návrh na plnenie kritéria (ďalej len „príloha č. 2“) zmluvy.

**Článok III.**

**Spôsob, miesto a lehota dodania**

1. Predávajúci sa zaväzuje dodať tovar v súlade s dohodnutými technickými a funkčnými charakteristikami, platnými všeobecne záväznými právnymi predpismi SR, technickými normami, podmienkami a prílohami tejto zmluvy. Predávajúci sa zaväzuje súčasne   
   s odovzdaním tovaru odovzdať kupujúcemu aj všetky doklady, ktoré sa na dodaný tovar vzťahujú (napr. návod na použitie, záručný list a pod.).
2. Predávajúci zabezpečí aj súvisiace služby spojené s dodaním tovaru na miesto dodania   
   a s jeho vyložením.
3. Predávajúci sa zaväzuje dodať a odovzdať tovar kupujúcemu **do 45 dní** odo dňa nadobudnutia účinnosti tejto zmluvy, a to v čase od 9:00 hod. do 14:30 hod. na adrese kupujúceho **Kolárovská 55, 946 14 Zemianska Olča.**
4. Dodanie tovaru bude dokladované podpisom zodpovednej osoby kupujúceho na príslušnom dodacom liste.
5. Deň dodania tovaru písomne alebo elektronicky oznámi predávajúci kupujúcemu najneskôr dva (2) pracovné dni vopred.
6. Predávajúci je povinný vyhotoviť dodací list, ktorý kupujúci po prevzatí tovaru písomne potvrdí. Kupujúci môže po prevzatí tovaru riadne tovar užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave, s požadovanými parametrami a množstve v zmysle prílohy č. 1. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť zmluvne dohodnutú cenu.
7. Vlastnícke právo k dodanému tovaru a nebezpečenstvo škody na tovare prechádza na kupujúceho momentom jeho dodania a prevzatia podpisom dodacieho listu vyhotoveného predávajúcim.

**Článok IV.**

**Kúpna cena a platobné podmienky**

1. Cena za predmet zmluvy v zmysle článku II. zmluvy je stanovená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z., ktorou sa vykonáva zákon č. 18/1996 Z. z. o cenách v platnom znení a v súlade s prílohou č. 2 zmluvy vo výške **............ EUR bez DPH** (slovom: ................. eur). K tejto cene bude pripočítaná 20 % DPH vo výške ........ EUR. Celková cena za predmet zmluvy je stanovená vo výške **............ EUR s DPH** (slovom: ............ eur).
2. Cena za predmet zmluvy podľa bodu 4.1 tohto článku je cena konečná a je možné ju meniť len dodatkom k zmluve v súlade s § 18 ZVO.
3. Kupujúci poskytne predávajúcemu zálohovú platbu za účelom riadneho a včasného dodania predmetu zmluvy. Kupujúci sa zaväzuje poskytnúť predávajúcemu zálohovú platbu vo výške 100 % celkovej ceny predmetu zmluvy s DPH v zmysle bodu 4.1 tohto článku, a to **do 30.04.2024 (vrátane)**. V tejto súvislosti je predávajúci povinný kupujúcemu najneskôr v deň účinnosti zmluvy vystaviť a doručiť zálohovú faktúru a po prijatí zálohovej platby sa zaväzuje bezodkladne vystaviť a kupujúcemu doručiť faktúru k prijatej platbe preukazujúcu prijatie zálohovej platby.
4. Po riadnom a včasnom dodaní predmetu zmluvy potvrdeným podpisom dodacieho listu je predávajúci povinný do 5 dní od dňa podpisu dodacieho listu vystaviť a doručiť kupujúcemu vyúčtovaciu faktúru.
5. Predávajúci je povinný vystaviť vyúčtovaciu faktúru minimálne s obsahom náležitostí podľa §74 zákona č. 222/2004 Z. z. o dani z pridanej hodnoty, pričom táto faktúra musí obsahovať:

* označenie zmluvných strán, obchodné meno, adresu, sídlo, IČO, DIČ,IČ DPH,
* názov a číslo zmluvy,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,
* rozpis fakturovaných čiastok/služieb,
* označenie peňažného ústavu a číslo účtu na ktorý sa má platiť, konštantný a variabilný symbol,
* zdroj financovania: Projekt Living Lab 2322,
* označenie osoby, ktorá faktúru vystavila,
* pečiatku a podpis oprávnenej osoby predávajúceho.

1. Predávajúci je povinný kupujúcemu doručiť faktúry v zmysle tejto zmluvy v tlačenej forme na adresu sídla kupujúceho uvedenú v záhlaví zmluvy a to v troch (3) originálnych vyhotoveniach. Predávajúci má zároveň právo doručiť faktúry kupujúcemu aj v elektronickej forme na emailovú adresu kupujúceho: *efaktury@sazp.sk*.
2. V prípade, že faktúra nebude obsahovať zmluvne ustanovené náležitosti, kupujúci je oprávnený ju vrátiť predávajúcemu na doplnenie.
3. Úhrada faktúry sa vykoná bezhotovostným prevodom na účet predávajúceho uvedený v záhlaví zmluvy.
4. Cena za predmet zmluvy sa považuje za uhradenú dňom doručenia vyúčtovacej faktúry kupujúcemu.
5. Zmluvné strany sa vzájomne dohodli na tom, že záväzok predávajúceho dodať tovar až do doručenia vyúčtovacej faktúry, bude zabezpečený finančnou zábezpekou. Táto zábezpeka je fixne stanovená vo výške **75 %** z celkovej ceny predmetu zmluvy s DPH. Zmluvné strany uplatnia zábezpeku formou bankovej záruky, ktorá bude zriadená v prospech kupujúceho najneskôr do piatich (5) pracovných dní odo dňa nadobudnutia účinnosti tejto zmluvy s trvaním až do doručenia vyúčtovacej faktúry kupujúcemu.
6. Obsahom bankovej záruky bude záväzok všeobecne akceptovateľnej banky uspokojiť kupujúceho do výšky akejkoľvek splatnej peňažnej pohľadávky kupujúceho voči predávajúcemu na uspokojenie:
7. nárokov z porušenia zmluvných podmienok do momentu doručenia vyúčtovacej faktúry,
8. nárokov na zaplatenie zmluvnej pokuty,
9. nárokov z náhrady škody,
10. nákladov vzniknutých v dôsledku predčasného ukončenia zmluvy,
11. iných oprávnených nárokov vzniknutých do doručenia vyúčtovacej faktúry,

ktoré nebudú predávajúcim riadne a včas v prospech kupujúceho uspokojené. Zmluvné strany sa dohodli, že pohľadávku, ktorá tým kupujúcemu vznikne môže kupujúci jednostranne započítať so zábezpekou. V prípade započítania bude predávajúcemu vrátená zábezpeka znížená o započítané pohľadávky. Kupujúci uvoľní zábezpeku v príslušnej výške najneskôr do piatich (5) dní po doručení vyúčtovacej faktúry alebo po predčasnom zániku/skončení zmluvy.

1. Zmluvné strany sa dohodli, že predávajúci je oprávnený nahradiť bankovú záruku zložením zábezpeky vo výške **75 %** z celkovej ceny predmetu zmluvy s DPH na účet kupujúceho uvedený v záhlaví zmluvy. Pre túto formu zabezpečenia zábezpeky platia rovnaké zmluvné podmienky ako pre bankovú záruku.

**Článok V.**

**Práva a povinnosti zmluvných strán**

1. Zmluvné strany sa zaväzujú dodržiavať práva a povinnosti ustanovené v jednotlivých bodoch tohto článku, ako aj práva a povinnosti vyplývajúce z ostatných článkov tejto zmluvy.
2. Zmluvné strany sa dohodli, že ak niektorá zmluvná strana bude mať informáciu o akejkoľvek skutočnosti alebo okolnosti, ktorá by mohla priamo alebo nepriamo zmariť alebo podstatne sťažiť plnenie predmetu tejto zmluvy, je táto zmluvná strana povinná bezodkladne o tejto skutočnosti alebo okolnosti informovať druhú zmluvnú stranu. Tým nie je dotknutý nárok zmluvných strán na náhradu preukázateľnej škody vzniknutej v dôsledku takejto skutočnosti alebo okolnosti, ktorá je následkom porušenia zmluvných povinností niektorej zo zmluvných strán.
3. Kupujúci sa zaväzuje poskytnúť spolupôsobenie potrebné na riadne plnenie predmetu zmluvy.
4. Predávajúci má právo na plnenie predmetu zmluvy využiť subdodávateľov. Predávajúci najneskôr v čase podpisu zmluvy uvedie údaje o všetkých známych subdodávateľoch v Zozname subdodávateľov, ktorý tvorí Prílohu č. 3 tejto zmluvy. Subdodávateľ musí spĺňať podmienky účasti týkajúce sa osobného postavenia podľa § 32 ZVO a nesmú uňho existovať dôvody na vylúčenie podľa § 40 ods. 6 písm. a) až g) a ods. 7 a 8 ZVO. Oprávnenie dodávať tovar, sa preukazuje vo vzťahu k tej časti predmetu zmluvy, ktorú má subdodávateľ plniť. Predávajúci zodpovedá za plnenie subdodávateľa tak, ako keby plnil on sám.

**Článok VI.**

**Záručná doba, záruka za akosť a zodpovednosť za vady**

1. Záručná doba je minimálne dvadsaťštyri (24) mesiacov od prevzatia predmetu zmluvy kupujúcim, pokiaľ v prílohe č.1 zmluvy, na záručnom liste alebo obale predmetu zmluvy nie je vyznačená dlhšia záručná doba. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
2. V prípade vady zo záruky tovaru počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady v lehote 2 dní odo dňa uplatnenia reklamácie vady podľa bodu 6.3 tohto článku. Predávajúci nezodpovedá za vady, ktoré vznikli poškodením tovaru hrubou nedbanlivosťou kupujúceho, jeho konaním v rozpore s inštrukciami ohľadne používania tovaru, neodbornou údržbou, používaním v rozpore s návodom na použitie, alebo neobvyklým spôsobom užívania tovaru. Predávajúci má povinnosť počas záručnej doby garantovanej výrobcom zabezpečiť bezplatný záručný servis po celý čas trvania záručnej doby.
3. Kupujúci za zaväzuje, že reklamáciu vady zo záruky tovaru uplatní bez zbytočného odkladu po jej zistení, písomnou formou, oprávnenému zástupcovi predávajúceho.
4. Kupujúci je oprávnený v prípade dodania vadného tovaru požadovať:
5. odstránenie vád tovaru, ak sú opraviteľné,
6. dodanie chýbajúceho množstva alebo časti tovaru,
7. výmenu vadného tovaru za tovar bez vád, resp. za tovar, ktorý spĺňa požadované parametre.
8. Právo voľby uplatneného nároku podľa bodu 6.4 písm. a), b) alebo c) musí kupujúci uviesť   
   v písomne uplatnenej reklamácii. V opačnom prípade má právo voľby predávajúci.
9. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.
10. V prípade, že po rozbalení tovaru zistí kupujúci nejakú vadu a týmto rozbalením stratí tovar čo i len časť pôvodnej hodnoty, nemá predávajúci nárok na žiadnu finančnú ani inú kompenzáciu od kupujúceho.

**Článok VII.**

**Zmluvné pokuty**

1. Zmluvné strany vyhlasujú, že sú si vedomé vysokej miery dôležitosti splnenia predmetu tejto zmluvy a z tohto dôvodu pre prípad nedodržania podmienok zmluvy dohodli nasledovné zmluvné pokuty:
2. za omeškanie predávajúceho s dodaním tovaru podľa článku III. tejto zmluvy je kupujúci oprávnený uplatniť si zmluvnú pokutu vo výške 1 % z celkovej ceny tovaru bez DPH v zmysle bodu 4.1 zmluvy za každý aj začatý deň omeškania,
3. za omeškanie predávajúceho s odstránením vady tovaru je kupujúci oprávnený uplatniť si zmluvnú pokutu vo výške 0,2 % z ceny vadného tovaru bez DPH za každý aj začatý deň omeškania,
4. za omeškanie predávajúceho s vystavením a doručením vyúčtovacej faktúry kupujúcemu je kupujúci oprávnený uplatniť si zmluvnú pokutu vo výške 0,3 % z celkovej ceny tovaru bez DPH za každý aj začatý deň omeškania,
5. v prípade, že predávajúci dodá kupujúcemu tovar, ktorý nespĺňa niektorú z požiadaviek v zmysle prílohy č. 1, je kupujúci oprávnený uplatniť si zmluvnú pokutu vo výške 0,5 % z celkovej ceny tovaru bez DPH za každú nesplnenú požiadavku osobitne,
6. za omeškanie kupujúceho s uvoľnením zábezpeky o viac ako 2 dni je predávajúci oprávnený uplatniť si zmluvnú pokutu vo výške 0,1 % z celkovej ceny tovaru bez DPH.
7. Zmluvná pokuta je splatná do desiatich (10) dní odo dňa doručenia písomného uplatnenia nároku na jej zaplatenie druhej zmluvnej strane.
8. Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
9. Zmluvná strana, ktorá porušila svoje povinnosti v zmysle zmluvy, je povinná nahradiť škodu tým spôsobenú druhej zmluvnej strane, ibaže by preukázala, že porušenie povinnosti bolo spôsobené okolnosťami vylučujúcimi zodpovednosť.
10. Predávajúci zároveň po dobu dvanásť (12) mesiacov odo dňa podpisu dodacieho listu zodpovedá až do výšky celkovej ceny predmetu zmluvy v zmysle bodu 4.1 za prípadné porušenia zmluvných podmienok, ktoré budú kupujúcemu vytýkané zo strany subjektu realizujúceho kontrolu plnenia predmetu zmluvy v čase po dodaní tovaru, ak sa bude jednať o preukázateľné porušenia predávajúceho a kupujúcemu vznikne v súvislosti s týmito porušeniami akákoľvek škoda, ktorú možno vyčísliť v peniazoch.
11. Zmluvné strany nezodpovedajú za porušenie a omeškanie svojich záväzkov, a to v zmysle ustanovenia § 374 a nasl. Obchodného zákonníka, spôsobené tzv. vyššou mocou, t. j. okolnosťami vylučujúcimi zodpovednosť, ktoré nastali nezávisle od vôle zmluvných strán a bránia im v splnení povinností, pričom nemožno rozumne predpokladať, že by zmluvná strana túto prekážku alebo jej následky odvrátila alebo prekonala.
12. Na základe dohody zmluvných strán, sa za vyššiu moc, resp. okolnosti vylučujúce zodpovednosť považuje i prijatie takých opatrení štátu z dôvodu zabránenia šírenia epidémií alebo iných okolností ohrozujúcich obyvateľstvo, ktoré bránia v splnení povinností zmluvných strán, pričom nemožno rozumne očakávať, že by zmluvná strana túto prekážku prekonala, a to i v prípade, ak zmluvná strana, vzhľadom na okolnosti, mohla alebo mala ukladanie takýchto opatrení štátom predvídať alebo očakávať.
13. Podmienkou vylúčenia zo zodpovednosti za škodu je, že dotknutá zmluvná strana bez zbytočného odkladu upozorní druhú zmluvnú stranu na začiatok a podstatu vyskytnutia vyššej moci. Zmluvná strana, ktorá sa odvoláva na vyššiu moc, bez zbytočného odkladu oznámi druhej zmluvnej strane jej zánik.
14. Ak je to vzhľadom na charakter vyššej moci a situáciu predávajúceho možné, predávajúci je povinný, po dohode s kupujúcim, na vlastné náklady zabezpečiť dodanie tovaru aj počas jej trvania, a to prostredníctvom tretej osoby.

**Článok VIII.**

**Doručovanie a ochrana dôverných informácií**

1. Všetky písomnosti týkajúce sa právnych vzťahov založených medzi zmluvnými stranami touto zmluvou sa môžu doručovať nasledujúcimi spôsobmi:
   1. poštou doporučene na adresu zmluvnej strany uvedenú v zmluve,
   2. treťou osobou oprávnenou doručovať zásielky,
   3. osobne,
   4. elektronicky (e-mail)
2. Písomnosti doručované poštou sa doručujú doporučene na adresu zmluvnej strany uvedenú v záhlaví tejto zmluvy. Každá zmluvná strana je povinná oznámiť druhej zmluvnej strane každú zmenu svojho sídla podľa zásad uvedených v tomto článku do troch (3) dní odo dňa zmeny sídla.
3. Ak adresát neprevezme písomnosť na adrese uvedenej v záhlaví zmluvy, je odosielateľ povinný opakovane doručiť písomnosť na adresu druhej zmluvnej strany zapísanú v obchodnom registri alebo inom registri, v ktorom je príslušná zmluvná strana zapísaná, prípadne na inú adresu známu odosielateľovi.
4. Ak si adresát neprevezme písomnosť na adrese uvedenej v tejto zmluve, ani na adrese podľa bodu 8.3 tohto článku, považuje sa písomnosť za doručenú dňom jej odoslania na adresu podľa bodu 8.2 tohto článku a to aj vtedy, ak sa adresát o tom nedozvie. Za predpokladu, že adresát písomnosti bezdôvodne odoprie prijať doručovanú písomnosť, považuje sa písomnosť za doručenú dňom, keď prijatie písomnosti bolo odopreté. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
5. Písomnosť doručovaná osobne sa považuje za doručenú dňom, kedy zmluvná strana písomnosť prevzala alebo dňom, kedy odmietla písomnosť prevziať.
6. Predávajúci sa zaväzuje neposkytovať informácie získané od kupujúceho tretím osobám a/alebo ich využívať pre svoj prospech, bez predchádzajúceho písomného súhlasu kupujúceho. Táto povinnosť trvá aj po skončení zmluvy.
7. Predávajúci vyhlasuje, že všetky informácie, ktoré počas plnenia zmluvy získa, a ktoré nie sú verejne dostupné, budú použité výhradne pre potreby plnenia zmluvy a považujú sa za dôverné v zmysle § 17 Obchodného zákonníka. Predávajúci je povinný dodržiavať pred treťou stranou povinnosť mlčanlivosti o všetkých skutočnostiach a informáciách, o ktorých sa v súvislosti s plnením zmluvy dozvedel. Povinnosť mlčanlivosti trvá aj po skončení platnosti tejto zmluvy. Porušenie tejto povinnosti je považované za podstatné porušenie zmluvy.

**Článok IX.**

**Skončenie zmluvy**

1. Zmluvné strany sa dohodli, že zmluvu je možné skončiť:
2. písomnou dohodou zmluvných strán, a to dňom uvedeným v takejto dohode; v dohode o skončení zmluvy sa súčasne upravia nároky zmluvných strán vzniknuté na základe alebo v súvislosti s touto zmluvou,
3. písomným odstúpením od zmluvy v prípade podstatného porušenia zmluvy alebo z dôvodov v zmysle §19 ZVO.
4. Odstúpenie od zmluvy sa uskutoční písomným oznámením odstupujúcej zmluvnej strany adresovaným druhej zmluvnej strane s uvedením dôvodu odstúpenia od zmluvy a je účinné okamihom jeho doručenia. V prípade pochybností sa má za to, že je odstúpenie doručené v tretí deň po jeho odoslaní. Doručuje sa zásadne na adresu zmluvnej strany uvedenú v tejto zmluve.
5. Za podstatné porušenie zmluvy sa považuje:
6. omeškanie predávajúceho s dodaním predmetu zmluvy oproti dohodnutému termínu plnenia o viac ako dva (2) týždne bez uvedenia dôvodu, ktorý by omeškanie ospravedlňoval (napr. vyššia moc),
7. ak kúpna cena bude fakturovaná v rozpore s podmienkami dohodnutými v tejto zmluve,
8. predávajúci dodá kupujúcemu tovar takých parametrov, ktoré sú v rozpore s touto zmluvou a/alebo jej prílohami,
9. kupujúci neuvoľnil predávajúcemu zábezpeku v zmluvne stanovenej lehote.
10. Kupujúci je oprávnený odstúpiť od tejto zmluvy aj v prípade, ak:
11. proti predávajúcemu začalo konkurzné konanie alebo reštrukturalizácia,
12. predávajúci vstúpil do likvidácie,
13. predávajúci koná v rozpore s touto zmluvou a/alebo všeobecne záväznými právnymi predpismi platnými na území SR a na písomnú výzvu kupujúceho toto konanie a jeho následky v určenej primeranej lehote neodstráni.
14. Odstúpenie od zmluvy má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.
15. Skončenie zmluvy sa nedotýka tých ustanovení zmluvy, ktoré vzhľadom na svoj charakter majú trvať aj po jej skončení.
16. Zmluvne strany berú na vedomie, že táto zmluva automaticky zaniká, ak zo strany kupujúceho nedôjde z akéhokoľvek dôvodu k úhrade zálohovej platby do 30.04.2024 (vrátane).

**Článok X.**

**Trvanie zmluvy**

1. Táto zmluva sa uzatvára na dobu určitú, a to do splnenia všetkých záväzkov oboch zmluvných strán v zmysle tejto zmluvy.

**Článok XI.**

**Kontrola a audit**

1. Predávajúci je povinný v prípade potreby umožniť výkon kontroly, auditu a/alebo overovania oprávneným osobám a za týmto účelom je povinný im poskytnúť plnú súčinnosť.
2. Oprávnené osoby na výkon kontroly/auditu/overovania sú najmä:
3. Poskytovateľ, ktorým je Ministerstvo životného prostredia Slovenskej republiky, zastúpené Slovenskou agentúrou životného prostredia a ním poverené osoby,
4. Útvar vnútorného auditu Poskytovateľa/Útvar vnútornej kontroly Sprostredkovateľského orgánu a ním poverené osoby,
5. Najvyšší kontrolný úrad SR a ním poverené osoby,
6. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
7. Splnomocnení zástupcovia Európskej Komisie a Európskeho dvora audítorov,
8. Orgán zabezpečujúci ochranu finančných záujmov EÚ,
9. Ministerstvo zahraničných vecí Nórskeho kráľovstva,
10. Výbor pre finančný mechanizmus,
11. Úrad generálneho audítora Nórskeho kráľovstva,
12. Ministerstvo investícií, regionálneho rozvoja a informatizácie Slovenskej republiky,
13. Ministerstvo financií Slovenskej republiky,
14. Úrad pre finančný mechanizmus,
15. Osoby prizvané orgánmi uvedenými v písm. a) až l) v súlade s príslušnými právnymi predpismi Slovenskej republiky a právnymi aktmi Európskej únie.
16. Predávajúci sa zaväzuje strpieť výkon kontroly, auditu a/alebo overovania súvisiaceho   
    s plnením tejto zmluvy kedykoľvek počas platnosti a účinnosti tejto zmluvy a po jej skončení a počas platnosti a účinnosti rozhodnutia o schválení žiadosti o nenávratný finančný príspevok a oprávneným osobám poskytnúť všetku potrebnú súčinnosť.

**Článok XII.**

**Záverečné ustanovenia**

* 1. Táto zmluva je uzatvorená a platná dňom jej podpisu oboma zmluvnými stranami a  účinnosť nadobúda v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (Zákon o slobode informácií) dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky. Predávajúci berie na vedomie, že táto zmluva je povinne zverejňovanou zmluvou a súhlasí s jej zverejnením, pričom kupujúci je povinný bezodkladne informovať predávajúceho o jej zverejnení.
  2. Zmluvné strany vyhlasujú, že v prípade ak dôjde v čase medzi platným uzatvorením zmluvy a nadobudnutím jej účinnosti k akýmkoľvek plneniam v súlade s touto zmluvou, budú tieto plnenia považované za plnenia realizované v zmysle tejto zmluvy, a teda nepôjde o plnenia nad rámec zmluvy alebo o plnenia bez právneho titulu, ktoré by zakladali právne nároky niektorej zo zmluvných strán vyplývajúcich napr. z bezdôvodného obohatenia a pod.
  3. Zmluvné strany vyhlasujú, že ak sa dôvod neplatnosti zmluvy vzťahuje len na jej niektorú časť, je neplatnou len táto časť, pokiaľ z povahy alebo z jej obsahu alebo z okolností, za ktorých k neplatnosti došlo, nevyplýva, že túto časť nemožno oddeliť. Zmluvné strany sa zaväzujú bez zbytočného odkladu nahradiť túto časť novou, ktorá sa čo najviac priblíži k účelu neplatnej časti, ktorý zmluvné strany sledovali v čase uzavretia zmluvy.
  4. Vzťahy a spory vzniknuté z tejto zmluvy sa riadia všeobecne záväznými právnymi predpismi. Zmluvné strany sa zaväzujú riešiť prípadné spory, vzniknuté z tejto zmluvy, vždy najskôr vzájomným rokovaním. V prípade, že nedôjde pri spore ku dohode medzi zmluvnými stranami, môže ktorákoľvek zo zmluvných strán požiadať o rozhodnutie príslušný súd.
  5. Táto zmluva je vyhotovená v piatich (5) origináloch, z ktorých po ich podpísaní tri (3) obdrží kupujúci a dva (2) predávajúci.
  6. Meniť alebo dopĺňať obsah tejto zmluvy je možné len formou očíslovaných písomných dodatkov k zmluve podpísaných oboma zmluvnými stranami, a to v súlade s §18 ZVO.
  7. Práva a povinnosti zmluvných strán touto zmluvou neupravené sa riadia zákonom č. 513/1991 Zb. Obchodný zákonník v platnom znení a príslušnými všeobecne záväznými právnymi predpismi.
  8. Zmluvné strany vyhlasujú, že zmluvu uzatvorili na základe ich slobodnej a vážnej vôle, zmluva nebola uzavretá v tiesni alebo za nápadne nevýhodných podmienok, zmluvu si prečítali, jej obsahu porozumeli a na znak súhlasu pripájajú svoje podpisy.
  9. Neoddeliteľnú súčasť zmluvy tvoria:
* Príloha č. 1- Opis predmetu zákazky,
* Príloha č. 2- Návrh na plnenie kritéria,
* Príloha č. 3- Zoznam subdodávateľov.

V Banskej Bystrici, dňa ..... V ................................, dňa .....

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PhDr. Juraj Moravčík**, generálny riaditeľ

Slovenská agentúra životného prostredia